РЕГЛАМЕНТ (ЕО) № 944/2008 НА КОМИСИЯТА
от 25 септември 2008 година
за вписване на някои названия в Регистъра на защитените наименования за произход и защитените географски указания (Salame S. Angelo (ЗГУ), Chouriço Azedo de Vinhais или Azedo de Vinhais или Chouriço de Pão de Vinhais (ЗГУ), Presunto do Alentejo или Paleta do Alentejo (ЗНП))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея и при прилагане на член 17, параграф 2 от Регламент (ЕО) № 510/2006 заявката за регистрация на названието „Salame S. Angelo“, подадена от Италия, и заявките за регистрация на названията „Chouriço Azedo de Vinhais“ или „Azedo de Vinhais“ или „Chouriço de Pão de Vinhais“, както и „Presunto do Alentejo“ или „Paleta do Alentejo“, подадени от Португалия, бяха публикувани в Официален вестник на Европейския съюз (2).
(2)
Тъй като Комисията не получи никакви възражения съгласно член 7 от Регламент (ЕО) № 510/2006, тези названия следва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Регистрират се названията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 септември 2008 година.